google/wiki40b huggingface dataset:
Hektordelfin

Beskrivelse

Hektordelfinen ble først oppdaget i 1869. Den blir vanligvis omkring 1,2-1,5 meter lang, og vekten ligger normalt på ca. 35-60 kg (i snitt ca. 48 kg). Den er meget sjelden og endemisk for kysten av New Zealand, der den eksisterer i tre genetisk distinkte populasjoner. En langs vestkysten av Nordøya, en langs veskysten og en langs østkysten av Sørøya. På New Zealand regnes den som et nasjonalsymbol, sammen med kiwifuglen.
Newzealenderne kaller den «Mikke Mus delfin». Den er en liten småtykk svømmer som gjerne ligger rett under havoverflaten, og er derfor også kjent under navnene «Puffing Pig» («den tøffende grisen») og «Dumpling dolphin» («truntedelfinen»). Årsaken til tilnavnet Mikke Mus-delfin er den runde og helt sort ryggfinnen, som ligner på Mikke Mus' ører. Finnen er også stort sett det eneste man får et glimt av når denne delfinen kommer farende like under havoverflaten.
Også halefinnen, kinnene og sveivene er sorte. Over nakken, like ved blåsehullet, har den også en smal sort stripe. I buken er den hvit, og den hvite fargen fortsetter i en stripe opp langs delfinens sider. Resten av kroppen er blågrå, nesten i samme farge som havet når det er overskyet.
Hektordelfinen skiller seg også fra de fleste adre delfiner gjennom å ha en relativt liten snute, kort kropp, og en kort tykk hale, nesten som nisene. Det er vanskelig å se forskjell på hunner og hanner.

Atferd

Hektordelfinen er et flokkdyr som gjerne danner små grupper bestående av 2-12 individer. Gruppene er ikke egentlige familiegrupper som hos spekkhoggerne, men heller løst sammensatte grupper der dyra ofte skifter til en ny gruppe.
Hektordelfinen kan trolig bli omkring 20 år gammel. Hunnen blir kjønnsmoden når hun er mellom 7 og 9 år og kan kun få avkom hvert 2. eller 3. år. Som regel føder hunnene kun 4-6 unger i løpet av livet, noe som er årsaken til at det finnes så få slike delfiner.
Hunnen føder som regel sent på vårparten eller tidlig på sommeren (når det er høst og vinter i Norge). Ungen blir født med halen først, så den ikke skal drukne under fødselen. Moren hjelper ungen opp til overflaten, der den raskt må lære seg pusteteknikken for å overleve. Kalven er ca. 76 cm lang når den blir født.
Gårdsnavn

Gårdsnavn er navnet på en gård. En navnegård kan være delt opp i flere gårdsbruk, som ofte har egne bruksnavn.
I Norge kan gårdsnavn deles i to typer; naturnavn og kulturnavn.
Naturnavn er gjerne de eldste gårdsnavnene, og usammensatte naturnavn (for eksempel Berg eller Vik) er de eldste.
Kulturnavn er gårdsnavn som spiller på religion og samfunnsorganisering. Gårdsnavn som inneholder gudenavn, for eksempel Torshov (guden Tors hov) eller Onsåker (guden Odins åker), tyder på at gården opprinnelig har vært et religiøst sentrum. Disse navnene stammer ofte fra folkevandringstiden.
Kulturnavnene er sammensatte navn, det vil si at de består av to deler. Den første delen av navnet kan være et gudenavn, som vist over, personnavn, eller en annen type navn. Den første delen av kulturnavnene varierer stort, men den andre delen, etterleddet, varierer som regel bare mellom noen få typer navn. Disse er blitt delt inn i navneklasser, som igjen er blitt forsøkt ordnet kronologisk. Det er likevel vanskelig å datere de ulike navneklassene, fordi yngre gårdsnavn kan være oppkalling etter eldre. De vanligste etterleddene i gårdsnavn er -vin, -heim, -land, -stad, -set, -by/-bø og -rud/-rød.
Navn som slutter på -heim og -vin regnes for å være de eldste kulturnavnene, og stammer fra før vikingtid. Navn som -rud og -rød stammer som oftest fra kristen middelalder.
SATS

Historie

I 1991 overtok Vegard Liven og Bjørn-Sigurd treningssentret Spektrum Trim og Helse. Dette var et pilotprosjekt for det som senere skulle bli treningssenterkjeden SATS. I 1995 ble kjeden grunnlagt, og Aksel Gresvig og Thor-Øistein Endsjø ble med på eiersiden. Treningskjeden var da en samling av åtte frittstående treningssentre på Spektrum, Stovner, Ila, Hamar, Kristiansand, Ålesund, Bergen og Skårer. Fra den offisielle åpningen 28. april til utgangen av året hadde kjeden vokst til tolv sentre. I 1996 var kjeden kommet opp i 22 sentre og startet sitt eget klesmerke, SATS Sports. Februar 2007 inngikk SATS i en emisjon med bl.a. Storebrand og Hakon-gruppen. I slutten av 1998 ble kjeden solgt til det amerikanske selskapet Mc Cown De Leeuw, gjennom dets europeiske datterselskap Euro Fitness Holding. SATS Skandinavia ble da en del av verdens største fitness-konsern, Fitness Holdings Worldwide. Treningskjeden hadde 49 sentre i Norge og fire i Sverige da den gikk inn i det nye samarbeidet, men fikk da treningssentre i både USA, Tyskland, Spania og Asia i tillegg til Skandinavia. I 2000 passerte treningssenterkjeden hundre treningssentre i Skandinavia og åpnet sitt første i Alta, Nationaltheateret og Spania. I 2002 kjøpte det skandinaviske investeringsselskapet Nordic Capital og SATS-gründerne Vegard Liven, Aksel Gresvig og Bjørn-Sigurd Johansen tilbake den skandinaviske delen av SATS-kjeden fra amerikanske 24 Hour Fitness Worldwide. Kjeden var da igjen fullstendig under nordisk regime. I november 2006 ble SATS solgt til danske Tryg (nå TryghedsGruppen smba). Treningssenterkjeden hadde da passert 200 000 medlemmer og hundre egeneide treningssentre i alle de fire nordiske landene.
I 2014 ble SATS fusjonert med Elixia til Sats Elixia, og i 2018 ble SATSELIXIA re-brandet til SATS i Norge. I Finland er navnet fortsatt ELIXIA (feb. 2019). I 2018 etablerte SATSGROUP seg i Danmark ved å kjøpe opp Danmarks nest største treningssenterkjede, FitnessDK. Alle FitnessDK-sentre ble da re-brandet til SATS.
2 Squadron RAAF

2 Squadron RAAF er Royal Australian Air Force-skvadron som flyr Boeing 737 AEW&C overvåkningsfly. Skvadronen ble dannet som del av Australian Flying Corps (AFC) i september 1916 og har flydd både jagerfly og bombefly siden da.

Første verdenskrig

Skvadronen ble opprettet ved Heliopolis i Egypt og fløy opprinnelig Airco DH.5 jagerfly. Skvadronen tok del i slaget ved Cambrai med bakkeangrepsoppdrag. I desember 1917 ble DH.5 jagerflyene byttet ut med Royal Aircraft Factory S.E.5 og skvadronen ble en ren jagerskvadron. Under første verdenskrig produserte skvadronen 17 flyveress.

Etter første verdenskrig

Under andre verdenskrig fløy skvadronen bombefly i stillehavsområdet. Skvadronen deltok under Malayakrisen og Vietnamkrigen. Etter Vietnamkrigen var skvadronen utstasjonert ved RAAF Base Amberley som ligger vest for Brisbane i Queensland frem til den ble oppløst i 1982. Skvadronen ble gjennopprettet i 2000 for å fly overvåkningsfly som del av Project Wedgetail.
Indira Gandhi internasjonale lufthavn

Indira Gandhi International Airport (Indira Ghandi internasjonale lufthavn)(IATA: DEL, ICAO: VIDP) er en flyplass for New Delhi, India. Flyplassen dekker et område på fem km² Den ligger i Palaam,15 km sydvest for New Delhis jernbanestasjon og 16 km. fra det sentrale New Delhi. Flyplassen har fått navn etter Indira Gandhi, Indias tidligere statsminister. Den er den travleste flyplass i landet, hva angår passasjerer, og også den travleste i internasjonal trafikk siden 2009.
Den er nest størst i flyfrakt etter Chhatrapati Shivaji internasjonale lufthavn i Mumbai. Den ble Indias og Sør-Asias største da den tok i bruk den nye terminalen, Terminal 3 i 2010 med kapasitet til mer enn 40 million passasjerer og 100 million passasjerer er forventet i 2030. I 2014 var det 39,7 million passasjerer som fløy fra eller til flyplassen, en trafikkøkning på 8,4 % i forhold til 2013. Indira Ghandi er den 12. største i Asia. Per 2015 er den nr. 26 i verden.
Chinese Industrial Cooperatives

Chinese Industrial Cooperative Association (kinesisk: 工業合作社, pinyin: Gōngyè hézuòshè), også kjent som INDUSCO, var en kooperativ bevegelse etablert i august 1938 i Hankou i Kina. Kina var da i krig med Japan – den annen sino-japanske krig – , og Hankou var midlertidig regjeringssete.
Bevegelsen ble organisert av både utlendinger og kinesere: Rewi Alley fra New Zealand, Edgar Snow, Nym Wales (Helen Foster Snow) og Ida Pruitt fra USA; og av kinesere som Hu Yuzhi og Sha Qianqi. Den fikk finansiell støtte fra den kinesiske regjering ved hjelp av Madame Chiang Kai-shek og den kinesiske finansminister dr. H. H. Kung.
Chinese Industrial Cooperative Association organiserte små selvdrevne kooperativer for det meste på den kinesiske landsbygden, i den hensikt å skape arbeidsplasser for arbeidere of flyktninger, og for å produsere varer til gagn for motstandskampen mot japanerne
CIC fikk betydelig finansiell støtte også fra USA. Antallet kooperativer var på sitt høyeste i 1941: Da var det om lag 3.000 av dem, med et medlemskap på nær 30.000. Deres fabrikker produserte tepper, uniformer og annet militært utstyr. Både den nasjonalistiske bevegelse under Chiang Kai-shek og den kommunistiske under Mao Zedong støttet bevegelsen – og prøvde å kontrollere den. Alley arrangerte seg med nasjonalistene men hans sympati og etterhvert hans lojalitet gikk i kommunistenes retning. Etter Maos seier under den kinesiske borgerkrig i 1949 forble Alley i Kina, men det var ikke lenger noe behov for CIC.
Arbeidet med CID ble suspendert i 1952, men i 1983 ble ett nytt CIC dannet.

Gung Ho!

Fra skrifttegnforkortelsen av kooperativbevegelsens navn, 工合, ble slagordet Gong He (anglisert: Gung Ho) skapt. Dette slagordet ble utbredt i amerikansk engelsk som et uttrykk for pågangsmot, entusiasme. Uttrykket var aldri i bruk slik i kinesisk, så dette er et «kinesisk» uttrykk som bare finnes i engelsk. Man vet hvordan dette uttrykket fant veien til den amerikanske almenhet: En amerikansk offiser i US Marines plukket det opp fra Rewi Alley, og begynte å benytte det som et slags kamprop i sin bataljon. Snart ble det alment brukt blant amerikanske marines. I 1943 ble det tittel på en amerikansk krigfilm: Gung Ho!, som skildret den nevnte marinebataljonens angrep på Makin Island i 1942.
Bold Soul Sister

Bold Soul Sister er en sang skrevet av Ike Turner som ble spilte inn og gitt ut på albumet The Hunter i 1969. Sangen ble også gitt ut på b-siden av singelen I Know senere samme år. Sangen kom på 22.-plass på R&B-lista, 59.-plass på Pop-lista og 71.-plass i Canada.
Alissonotum pauper

Utseende

En middelsstor (10 - 12 millimeter), oval, blankt svart bille, ganske kraftig bygd. Denne arten har ikke påfallende horn eller knøler på hode eller pronotum. Pronotum er rundet, dekkvingene lett rundede og hvelvede med fine punktstriper. Beine er kraftige, leggen (tibia) på forbeina med tre tenner på yttersiden nær spissen, føttene spinkle.

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Arten kan gjøre en del skade i jordbruket ved at billene spiser røtter på ulike gress, som sukkerrør, mais, durra og ris i Kina. Det er mest det voksne stadiet som gjør skade, larvene lever hovedsakelig av dødt plantermateriale. Arten har én generasjon hvert år som klekkes i april-mai, ligger i dvale mye av sommeren, legger egg om høsten og vovervintrert som larve. De voksne billene flyr om natten og kommer til lys

Utbredelse

Arten er utbredt i Japan, Kina, Vietnam og Filippinene.
Vir (album)

Vir er et musikkalbum med Bengalo, utgitt i 2004. Dette er bandets debutalbum.
Zambia Railways

Zambia Railways Limited er den Zambiske stats jernbaneselskap. ZR har hovedkontor og verksteder i Kabwe.

Historie

Jernbanenettet i Zambia ble bygd under det britiske kolonistyret. Det var en del av Cecil Rhodes visjon om en Cape til Cairo-jernbane. Den første jernbanen kom til Zambia (den gang Nord-Rhodesia) i 1905. Det var da Livingstone i sør ble knyttet til jernbanenettet i Zimbabwe (den gang Sør-Rhodesia) via broen over Victoriafallene.
Linjen nådde gruvebyen Kabwe (den gang Broken Hill) midt i Zambia i 1906, og forbindelsen til Ndola i Copperbelt ble etablert i 1909, tjue år før det kom i gang kommersiell gruvedrift i Copperbelt.
Karamles

Karamles (eller Karemlash, Keramlais; gammelsyrisk: ܟܪܡܠܫ), er en assyrisk by på Ninevesletten i det nordlige Irak, cirka 29 km sørøst for byen Mosul. Dens befolkning på cirka 10 000 tilhører den kaldeisk-katolske kirke.
Är du kär i mig ännu, Klas-Göran?

«Är du kär i mig ännu, Klas-Göran?» er en svensk sang, skrevet av Stig Anderson. Den ble en hit i 1959 i en innspilling med Lill Babs (Karusell K 307). Singlen solgte i mer en 125 000 eksemplarer og ble hennes første gullplate. Låten ble «det første gjennombruddet» for de begge.
Det eksisterer også en versjon med Ulla Bella Fridh med Göte Wilhelmsons orkester (Philips 421 531 PF), med en kunstlet, men uskyldig anspråksløshet som kan synes å gjøre sangen enda mer gripende.
Siw Malmkvist spilte i 1959 inn sangen på dansk med tittelen «Mon om du elsker mig stadig, Klaus-Jørgen?».
Ria Valk har spilt inn en nederlandsk versjon med tittelen «Hou je echt nog van mij Rockin' Billy».
Året etter at originalen ble utgitt gjorde Lill-Babs en oppfølger: «Kom tillbaka me'samma Klas-Göran» (Karusell KSEP 3206), med samme melodi og arrangement: leende saksofon, sordintrompeter og xylofon.
Samme år ble en svarplate med Margareta Bienert utgitt: «Klas Göran återfunnen (Det var jag som tog hand om Klas-Göran») (Polydor NH 10896, 1960). Her ble originalens tretakters vals forvandlet til en firetakters quickstep uten spesielle effekter, bortsett fra lyden av Klas-Görans vedsaging i begynnelsen.
En engelskspråklig versjon, «Just a Letter to Me You Won't Send» med Lill-Babs, ble utgitt på singlen Columbia 4-41918 i USA.

Norske versjoner

C.C. Bøyesen har skrevet en norsk tekst til «Är du kär i mig ennu, Klas-Göran?» . Bøyesens versjon bærer tittelen «Er du gla' i meg ennå Karl Johan?».
Vidar Sandbeck har skrevet en norsk tekst til «Kom tillbaka me'samma, Klas-Göran». Sandbecks versjon heter «Kom tilbake til meg da, Karl Johan».
En splitter ny lystig vise om kjærligheten

Teksten

1.Hva kjærligheten er kan ingen si, fallera

Gud vet hva egentlig den stikker i, fallera.

Nei kjærligheten er minsanten rar, fallera,

men ingen dog av den kan blive klar, fallera.
2.Nei kjærligheten er som kolera,

man vet slett ikke, hvor den kommer fra,

men den angriper hver en syndig sjel

og mange tusen flår den rent ihjel.
3.Og kjærligheten er som akkevitt

men endog blåbåndsmenn blir den ei kvitt.

Den dem til hodet går så dag og natt

de farer om som om de var besatt.
4.Selv prestene for den må bøye seg 

ja foran just de går og viser vei.

De går just som et godt eksempel på

hva kjærlighetens makt dog kan formå.
5.Ja kjærligheten er minsanten rar

om rolig som en dromedar man var,

begynner kjærligheten kun sitt spill

da blir man som en bukkekilling vill.
6.En peppersvenn på over de halvfjers

blir full av galskap, løyer og kommers,

han kaster staven og går frank og fri

og ta-ra-bom-ria han stemmer i.
7.En peppermø på fem og seksti år

av Kingo trøst og fred ei lenger får,

en annen skaffer den hun synger glad

på lindekvist to drosler sammen satt.
8.Ja kjærligheten er minsanten rar

men kjærligheten driver fritt sitt spill.

Så mange nu for tiden styre vil

men kjærligheten driver fritt sitt spill.
Nine Lives (film)

Handling

En forretningsmann blir fanget inne i kroppen til familiens katt.
St. Hallvard-medaljen

Utforming

Medaljen er oval og består av et midtfelt i sølv med en blåemaljert bord rundt. I midten har den et portrett av Hallvard Vebjørnsson, eller St. Hallvard, Oslos vernehelgen, sammen med hans attributter: en kvernstein og tre piler. Pilene er nedvendte. På borden står innskriften «UNANIMITER ET CONSTANTER», som betyr enig og fast og er mottoet fra Oslos byvåpen. Nederst på borden står det en femtagget stjerne. Medaljen er opphengt i medaljebånd til å bære på brystet. Båndet er lyst blått med to hvite striper ved kantene. Lyst blått og hvitt var tidligere Oslos farger. 
Medaljen er utformet av Jacob Prytz. Den ble opprinnelig produsert av gullsmedfirmaet J. Tostrup. 
Medaljen tildeles sammen med et diplom.
Fossile gresshopper

Utseende

Middelsstore til store insekter, noe flattrykte fra siden, med bitende munndeler. Antennene er trådformede (sjelden kølleformede) og forholdsvis korte, ikke lengre enn hode + thorax. Pronotum er salformet. Bakbeina er utviklet til lange hoppebein med kraftige lår som på innersiden har stridulasjonsriller som gnis mot sidene av bakkroppen. Hunnene har et kort og kraftig eggleggingsrør.

Fossiler

Fossile gresshopper er kjent tilbake til tidlig Jura.
2MASX J09133888-1019196

2MASX J09133888-1019196 eller IRAS F09111-1007 er et par vekselvirkende galakser som ligger rundt 700 millioner lysår unna jorden i stjernebildet Vannslangen. Galaksene er rundt 130 000 lysår fra hverandre, noe som antyder at de akkurat har startet å smelte sammen. Sammen utgjør de to galaksene et ultralyssterkt system i det infrarøde, noe som er uvanlig i de tidlige stadiene i en sammensmeltning av galakser. En mulig forklaring er at begge galaksene allerede har smeltet sammen eller vekselvirket med andre galakser. Begge galaksene har massive sorte hull i kjernene.
Nøtterøy Idrettsforening

Historikk

Klubben ble stiftet 19. mars] 1917 under navnet Nøterø Skiklubb. I 1915 ble det bygd en hoppbakke i området, og det ble danna en skiklubb to år seinere. I 1919 kom også sommeridretter med, og klubben bytta navn til Nøterø Sportsklubb. Denne klubben ble i 1925 slått sammen med Nøterø Dameklubb, og bytta navn igjen, til Nøterø Idrets- og ungdomslag. Klubben fikk fotballgruppe i 1934. Idrettslaget og ungdomslaget skilte lag i 1937, og navnet ble nå Nøtterø Idrettslag. Draktene som ble benytta av utøverne besto av brune trøyer og hvite bukser. Etter flere endringer endte de til slutt opp med dagens farger. Nøtterøy Idrettsforening fikk navnet som brukes i dag da de slo seg sammen med Nesbryggen Idrettsforening i 1939. Nesbryggen var en idrettsforening på østsiden av Nøtterøy.

Håndball

Nøtterøys herrelag i håndball vant 1. divisjon i 2010/11-sesongen og spilte i Eliteserien i håndball for menn fra 2011/12.

7. divisjon 2013

¹ Tjølling 2 beholdt plassen ettersom klubbens tredjelag vant 8. divisjon.

7. divisjon 2010

Stokke 2 møtte ikke opp til de 2 siste serierundene, og ble strøket.
Se Terminliste/resultater på www.fotball.no

Kilde: www.fotball.no

Sist oppdatert: Onsdag 13. oktober 2010.

6. divisjon 2004

Kilde: www.fotball.no

Sist oppdatert: mandag 27. september 2004

6. divisjon 2003

Kilde: www.fotball.no

Sist oppdatert: søndag 28. september 2003

7. divisjon 2002

Kilde: www.fotball.no

Siste kamp spilt: lørdag 28. september 2002.

6. divisjon 2000

Kilde: www.fotball.no

Sist oppdatert: mandag 2. oktober 2000
Kjerkvatnet naturreservat

Kjerkvatnet naturreservat ligger like sør og vest for flyplassen på Evenes (Harstad/Narvik lufthavn, Evenes). Naturreservatet har et areal på 2 235 dekar, hvorav 1 020 dekar landareal. Området er vernet for å bevare et rikt våtmarksområde med naturlig tilhørende vegetasjon og dyreliv.
I 2011 ble reservatet, sammen med 4 andre naturreservater, utpekt til ramsarområde under fellesnavnet Evenes våtmarkssystem.
Operasjon afghansk falk

Operasjon afghansk falk var en norsk militær operasjon i Afghanistan som ble iverksatt 12. februar 2006 for å beskytte de internasjonale styrkene i International Security Assistance Force (ISAF) som fokuserte på gjenoppbygningen av landet. Operasjonen ble utført av F-16 jagerfly og omkring 80 norske soldater, som sammen med en nederlandsk avdeling etablerte en luftving, European Participating Air Forces (EPAF) Expeditionary Air Wing (EEAW).
Jagerflyene opererte fra Kabul internasjonale lufthavn (KAIA) i Kabul. 132 Luftving ved Bodø hovedflystasjon var oppsettende avdeling, men jobbet tett opp mot blant annet Fellesoperativt hovedkvarter, Luftforsvarets kompetanse- og utdanningssenter og Ørland hovedflystasjon. Operasjonen varte i tre måneder.
Paul Smelter

Paul Smelter var bergverksingeniør. Han bygget opp Bærums Værk.
I 1601 bygget Christian IV en smelteovn nær Kronborg slott da Smelter omtales for første gang.
I 1610 var Paul Smelter kongens bergverksmann som på egen bekostning fikk i oppdrag å bygge smeltehytte i Bærum. Paul Smelter foreslo at jernhyttene i Bærum skulle samles og utbygges til et virkelig jernverk. Til verkets drift ble 3 – 4 gårder innkjøpt i 1615.
Han kom antagelig fra Sachsen i Tyskland, hvor Christian 4. som barn bodde hos besteforeldrene, og hvorfra han hentet en rekke bergverksfolk, til sin omfattende gruvedrift i Norge.
Røyknes

Røyknes er et lite sted med rundt 100 innbyggere i Vennesla kommune i Vest-Agder. Stedet grodde opp som stasjonssted for Setesdalsbanen i 1895 og som følge av utbyggingen av Nomeland kraftverk i nabokommunen Iveland fra 1920.
Etter Setesdalsbanens nedleggelse ble skinnegang og bygninger fjernet fra Røyknes. Dagens ekspedisjonsbygning er flyttet fra Svenkerud stoppested på Bergensbanen; vanntårnet umiddelbart nord for stasjonen og privetbygningen er rekonstruksjoner. 
Per 2018 er Røyknes endestasjon for museumsbanen Setesdalsbanen.
Gren Power 4 gasskraftverk

Green Power 4 gasskraftverk er et varmekraftverk i Galveston County, i delstaten Texas i det sørlige USA. Anlegget har en installert produksjonskapasitet på 190 MW fordelt på 3 like store turbiner. Operatør er energiselskapet South Houston Green Power LLC. 
Kraftverket stod ferdig utbygd i 1986. Brenselkilden er naturgass.
Dessuten driver selskapt også Green Power gasskraftverk på 605 MW, like ved.
A/S Jonas Aadnøy

A/S Jonas Aadnøy var et bygningsentreprenørfirma i Stavanger. Firmaet ble etablert i 1912 som Vestlandske Cementstøberi av Jonas Aadnøy og en kompanjon. Til å begynne med utførte firmaet murerarbeider, senere gikk det over til å bli et entreprenørfirma for betongarbeider.
I 1975 ble firmaet omgjort fra et personlig selskap til et aksjeselskap. Det skiftet navn til A/S Jonas Aadnøy. Rundt 1990 ble firmaet omorganisert til et konsern med A/S Jonas Aadnøy som moderselskap. I 1999 ble konsernet solgt til Skanska.
Kjente Stavanger-bygg som bedriften var ansvarlig for er Bøndernes Hus, Hovedpostkontoret og Svømmehallen.

Arkiv

Arkivet til A/S Jonas Aadnøy er oppbevart i Stavanger byarkiv.
Thin-film transistor

Thin-film transistor, forkortet TFT, er en teknologi utviklet for LCD-skjermer. Det som er spesielt med denne teknologien, er at det ikke blir noe mer vanskelig for oss å se skjermen ved et eventuelt direkte treff av sollys. TFT teknologien brukes i alt fra TV til mobiltelefoner og er derfor en av de mest utbredte skjermteknologiene som finnes.
Andrej Kolkutin

Motiv og stiluttrykk

Kolkutin er kjent for sine merkelige motiver ofte med simple mennesker fra den russiske provinsen og fra Bibelen. Suprematistiske elementer kombineres med figurative elementer og tradisjoner fra den russiske ikonkunsten. Skjeve bygninger og spillkort utgjør rammen omkring motivet. 
I de russiske ikonerne har Kolkoutine fundet inspirasjon til en spesiell fargetone, som han skaper gjennom å først bemale lerretet med en eller atskillige nøytrale grunnmalinger. Fargerne som males ovenpå blir ofte lette og nærmest gjennomsiktige.
Kolkutins kunst hører til den delen av den postsovjetiske kunsten, som er blitt kalt overlevelsens kunst. Det er ikke en gruppe, men mange enkelte kunstnere. Skjønt man fordyper seg i kunsthistoriske tradisjoner, bekjenner man seg ikke til en enkelt -isme.
Kolkutin benytter stilarter fra tidligere epoker i russisk kunsthistorie til å inngå i en dialog med den postmoderne og postkommunistiske tidens stilarter. (Kolkoutine, 1997) Hans interesse for middelalderen er årsaken til, at spillkort ofte forekommer på motivene.
Kolkutin viser derimot liten interesse for den kunsthistoriske perioden med mimesis, der man forsøkte å gjengi virkeligheten på lerretet. Kolkoutines verker er karakteriserte av deres simple oppriktigheten og en motvilje mot alt som er falskt. Det handler om å finne inn til essensen av tilværelsen (Bjørnager, 2006). Men det må skje i de små hverdagsting som Kolkutin forsøker å fastholde og som ellers ville forsvinne.